Merkezê Îrtîbatî û Çapemenîye yê HPGyî derheqê hêrişanê îşxalî û çalakîyanê gerîlayan de bi eşkerayîyêke agahîyî dayî.
Eşkerayîye wina ya:
''Çarçewa Hemleya Şorişgêre ya Bazanê Zagrosî de herêma Zapî de;
18ê çeleyî de herêma Çemçoyî ya bajarekê Şêladizê ya Amediyê de îşxalkerî pê çekanê giranan 4 reyî ameyî pirodayene û 3 îşxalkerî ameyî cezakerdene. Hetê hêzanê ma ra ame tesbîtkerdene ke nê îşxalkeran ra tayênî pê kincanê sivîlan herême de têgêrayêne.
18ê çeleyî de reyna nêzdîyê herêma Çemçoyî de îşxalkerî hetê hêzanê YJA-Starî ra pê taktîkê suîkastî ameyî pirodayene û 1 îşxalker ame cezakerdene.
Hêrişê kîmyewî yê artêşa tirke ya îşxalkere;
18ê çeleyî de herêma Çemçoyî de mewzîyê xoverdayîşî 11 reyî pê çekanê kîmyewîyan dîyayî bombayan ver.
Hêrişê bînî yê artêşa îşxalkere;
18ê çeleyî de erazîyanê dewa Girê û dewa Kanîsarkê yê Garê, warê Goşînî yê Xakurkê, herêmanê Çemço û Sîda yê Şêladizê de mewzîyê xoverdayîşî pê obus, tank û çekanê giranan bi desan reyî dîyayî bombayan ver.''
https://anfkirmancki.com/kurdistan/hpg-zap-de-3-isxalkeri-ameyi-cezakerdene-31916
